b'\n_START_ARTICLE_\nHenrik Hololei\n_START_PARAGRAPH_\nHenrik Hololei (s\xc3\xbcndinud 1. aprillil 1970) on Eesti poliitik ja Euroopa Liidu ametnik._NEWLINE_Ta oli Isamaa asutajaliige 1992 (peale erakondade lagunemiste ning \xc3\xbchinemiste hiljem Vabariiklaste ja Konservatiivide Rahvaerakonna liige ning Rahvaerakonna M\xc3\xb5\xc3\xb5dukad liige) ja alates 15. m\xc3\xa4rtsist 2004 on ta Isamaa ja Res Publica liidu liige._NEWLINE_Ta t\xc3\xb6\xc3\xb6tas Eurointegratsiooni B\xc3\xbcroos alates selle loomisest 30. jaanuaril 1996, algul n\xc3\xb5uniku ja alates 1996. aasta augustist EIB juhataja ametikohal kuni majandusministriks nimetamiseni._NEWLINE_15. oktoobrist 2001 kuni 28. jaanuarini 2002 oli ta Eesti majandusminister._NEWLINE_6. m\xc3\xa4rtsil 2002 sai ta j\xc3\xa4lle Eurointegratsiooni B\xc3\xbcroo juhatajaks._NEWLINE_Olles t\xc3\xb6\xc3\xb6tanud Siim Kallase kabineti\xc3\xbclemana \xc3\xbcle \xc3\xbcheksa aasta 16. novembrini 2013, hakkas ta t\xc3\xb6\xc3\xb6le Euroopa Komisjoni asepeasekret\xc3\xa4rina._NEWLINE_1. oktoobril 2015 sai temast Euroopa Komisjoni liikuvuse ja transpordi peadirektoraadi peadirektor.\n_START_SECTION_\nIsiklikku\n_START_PARAGRAPH_\nTema isa oli Gunnar Hololei.'